**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. november 08-ai** ülésére

Tárgy: együttműködés a Kisbéri Munkákkal

**Tisztelt Képviselő-testület!**

Csótár Ádám a Kisbéri Munkáktól a mellékelt megkeresést küldte, melyben egy együttműködést ajánl fel. Vállalkozásuk munkaerő közvetítéssel foglalkozik és szeretnék, ha a kisber.hu-n a vállalkozásuk linkjét jól látható helyen elhelyeznénk. Mindezért cserébe az oldalukon ingyen meghirdetnék az álláspályázatainkat és díjmentesen közvetítenék ki a jelentkezőket.

A honlapot készítő Schulmann Istvánnal egyeztettünk, a link elhelyezésének akadálya nincs.

Jelenleg a honlapon vállalkozások linkjei nincsenek elhelyezve. A mostanihoz hasonló kérés más vállalkozásoktól is érkezhet, ezért döntésük meghozatalakor kérem legyenek figyelemmel erre.

A bizottság a kisber.hu-n nem javasolja hirdetések elhelyezését, ennek felületeként a létrejövő Facebook oldalt javasoljuk használni.

Kérem, hogy Csótár Ádám kérelmét és bizottságunk javaslatát szíveskedjenek megvitatni és döntést hozni!

Kisbér, 2024. november 05.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

hirdetéseket nem enged elhelyezni a kisber.hu oldalon. Hirdetési felületként a létrejövő Facebook oldalt jelöli meg.

**Határidő:** határozat kiadására: azonnal

**Felelős:** Sinkovicz Zoltán polgármester